Frīdrihs Trauns

Frīdrihs Ādolfs "Fricis" Trauns (; dzimis , miris ) bija vācu tenisists un vieglatlēts. Zelta medaļas ieguvējs tenisa dubultspēlēs 1896. gada vasaras olimpiskajās spēlēs.Fritz Traun  Olympedia.org

 Jaunība 
Trauns 1876. gadā piedzima pārtikušā ģimenē no Hamburgas. Viņa tēvam Heinriham Traunam (1838–1909) piederēja dabiskā kaučuka ražošanas uzņēmums un vēlāk no 1901. līdz 1908. gadam viņš kļuva par senatoru Hamburgā. 1885. gadā viņš sāka studēt ķīmiju Drēzdenes Tehnoloģiju universitātē. Tā paša gada rudenī viņš piedalījās vieglatlētikas sacensībās starp Berlīnes un Hamburgas sportistiem un pusjūdzes skriešanas sacensībās.

 Olimpiskās spēles 
1896. gadā Trauns piedalījās Pirmajās vasaras olimpiskajās spēlēs Atēnās. Viņš startēja divās vieglatlētikas un divās tenisa disciplīnās. 

Vieglatlētikā viņš startēja 100 un 800 metru skrējienā. Abās disciplīnās Trauns palika trešajā vietā savos priekšskrējienos un fināla cīņai nekvalificējās.

Tenisa vienspēļu turnīrā viņš jau pirmajā cīņā zaudēja britu tenisistam Džonam Bolandam un turpmāko cīņu neturpināja. Savukārt dubultspēļu turnīrā viņš startēja kopā ar Džonu Bolandu kā Jauktās komandas pārstāvji. Šajā turnīrā viņi pieveica visus savus pretiniekus un izcīnīja zelta medaļu. 

 Rezultāti 
Spēles Sporta veids Disciplīna Priekšsacīkstes Fināls Rezultāts  Vieta  Rezultāts  Vieta  1896 Atēnas 100 metri  13.5  3  800 metri  2:13.4  3  
Spēles Sporta veids Disciplīna  1. kārta  Ceturdaļfināls  Pusfināls  Fināls Vieta Pretinieks / Rezultāts 1896 Atēnas Vienspēles    Zaudējums     8/12Dubultspēles  (kopā ar )       Uzvara     Uzvara (5—7; 6–4; 6–1)   

 Karjera un personīgā dzīve 
1899. gadā Trauns pabeidza studijas, iegūstot zinātņu doktora grādu. Viņa darbs saņēma vislabāko iespējamo atzīmi, summa cum laude. Pēc divu gadu darba par zinātnieku Sorbonnā, Parīzē, viņš nolēma strādāt tēva uzņēmumā. 1902. gadā Trauns devās komandējumā uz ASV, lai apmeklētu uzņēmuma filiāli Longailendā. Nākamajā ziemā viņš saslima ar tuberkulozi. Pēc Kārļa Šurca ieteikuma Trauns pirms atgriešanās Vācijā 1903. gada pavasari pavadīja Džordžijas štatā, Augustas pilsētā.

Tā kā viņš nebija pilnībā atveseļojies no savas slimības, nākamos gadus viņš lielākoties pavadīja Alpu veselības kūrortos, piemēram Sanktmoricā un Davosā. Turklāt viņš sāka strādāt kā sporta žurnālists un turnīru organizators. 1906. gadā viņš bija Vācijas tenisa čempionāta Hamburgā vadītājs un 1907. gadā - tā tiesnesis.

1908. gada 11. jūlija rītā Park Hôtel Teufelsbrücke viesnīcā Hamburgā ieradās jauna sieviete, kas apgalvoja, ka ir precējusies ar Traunu un viņai būs bērns no Trauna. Pēc tikšanās ar jaunkundzi Trauns nošāvās sava dzīvokļa vannas istabā. Mūsdienās nav zināma ne šīs sievietes identitāte, ne viņas apgalvojuma pamatotība. Tomēr ļoti iespējams, ka viņa teica patiesību un Traunam, baidoties, ka izcelsies liels sociālais skandāls, nebija citas izvēles, kā vienīgi izdarīt pašnāvību.

 Atsauces 

 Ārējās saites 
 Frīdrihs Trauns (SOK profils) 
 Frīdrihs Trauns (Olympedia profils) 
 Frīdrihs Trauns (Sports Reference profils) 

Kategorija:1876. gadā dzimušie
Kategorija:1906. gadā mirušie
Kategorija:Hamburgā dzimušie
Kategorija:Vācijas tenisisti
Kategorija:Vācijas vieglatlēti
Kategorija:Vācijas sportisti 1896. gada vasaras olimpiskajās spēlēs
Kategorija:Tenisisti 1896. gada vasaras olimpiskajās spēlēs
Kategorija:Vieglatlēti 1896. gada vasaras olimpiskajās spēlēs
Kategorija:1896. gada vasaras olimpisko spēļu medaļnieki
Kategorija:Olimpiskie zelta medaļnieki tenisā
Kategorija:Jauktās komandas olimpiskie zelta medaļnieki